ৰঙালীৰ আনন্দ উদযাপন চলি থকাৰ মাজতে দিচপুৰৰ বিধায়ক অতুল বৰাই জেঠত বিহু পতাসকলক চান্দা নিদিবলৈ অসমবাসীক আহ্বান জনাইছে।
নাগৰিকত্ব বিধেয়কক লৈ নিজ দলৰ বিৰুদ্ধেই অৱস্থান লোৱা বিজেপিৰ জ্যেষ্ঠ বিধায়কজনে বুধবাৰে কৰিছে এই মন্তব্য।
পৰম্পৰা অনুসৰি ৰঙালী বিহু অসমীয়া ব'হাগ মাহতে নাসামৰি জেঠ-আহাৰতো বিহুৰ নামত সাংস্কৃতিক অনুষ্ঠান পতাৰ বিৰুদ্ধে দলৰ এখন নিৰ্বাচনী সভাতে তেওঁ সোচ্চাৰ হৈ পৰে।
"জেঠত বিহু পতাসকলক চান্দা-বৰঙণি একোৱেই নিদিব। নাচি থকাটোৱেই অসমীয়া জাতিৰ কাম নহয়। আমি নাচিবলৈ সাজু আছো, কিন্তু ব'হাগত নাচিম। জেঠ-আহাৰতো নাচি থাকিলে নচলিব।" বৰাৰ মন্তব্য।
জেঠত বিহু পতা বাবে নিজ সমষ্টিৰ অন্তৰ্গত চন্দ্ৰপুৰৰ এখন সমিতিক ধমক দিয়াৰ কথাও বৰাই উল্লেখ কৰে।
"চন্দ্ৰপুৰৰ ঠাকুৰকুছিত মোক জেঠ মাহত পতা বিহুলৈ আমন্ত্ৰণ জনাইছে। মই ধমকি দিছো। ভৱিষ্যতে জেঠত বিহু পাতিলে মই নাহো বুলি কৈছো।" মন্তব্য বিধায়কজনৰ।
বুধবাৰে বিজেপিৰ অসম প্ৰভাৰী মহেন্দ্ৰ চিঙৰ সৈতে অতুল বৰা।
আনহাতে আসন্ন লোকসভা নিৰ্বাচনত গুৱাহাটীৰ অন্তৰ্গত দিচপুৰ সমষ্টিৰ পঞ্চায়ত আৰু ৱাৰ্ড পৰ্য্যায়ৰ বিজেপি কৰ্মীৰ বাবে তেওঁ ঘোষণা কৰিছে এক পুৰস্কাৰ। যি পঞ্চায়ততে বিজেপিয়ে ভোট বেছিকৈ লাভ কৰিব, সেই পঞ্চায়তৰ বিজেপি কৰ্মীক বৰাই দিব ১০ হাজাৰ টকাৰ পুৰস্কাৰ লগতে দিব একোটা ত্ৰফি।
'মই গ্ৰাম্য অঞ্চলৰ পঞ্চায়তসমূহত কৈছো, যি পঞ্চায়তত বেছিকৈ ভোট পায়, সেই পঞ্চায়তৰ বিজেপি কৰ্মকৰ্তাক ১০ হাজাৰ টকাকৈ আৰু একোটাকৈ ট্ৰফী পুৰস্কাৰ দিম। মই ইয়াতো কৈছো, এই ৱাৰ্ডত বেছিকৈ ভোট পালেও কিবা এটা পুৰস্কাৰ থাকিব।' হেঙেৰাবাৰীৰ ২৫ নং ৱাৰ্ডত এক নিৰ্বাচনী কাৰ্য্যালয় মুকলি কৰি এই ঘোষণা কৰে দিচপুৰৰ বিধায়কগৰাকীয়ে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
